पाएं अपने शहर की ताज़ा ख़बरें और फ्री ई-पेपरडाउनलोड करें
अग्रवाल समाज ने शुरू किया प्रदेश का पहला नॉन कोविड केयर सेंटर, समाज बंधुओं के लिए आवास, भोजन की नि:शुल्क व्यवस्था भास्कर संवाददाता|इंदौर अग्रवाल समाज इंदौर ने प्रदेश के पहले नि:शुल्क नॉन कोविड सेंटर का उद्घाटन मंगलवार को मल्हारगंज स्थित श्री फतेहपुरिया समाज भवन में किया। पहले दिन छह समाज बंधुओं ने केयर सेंटर में प्रवेश लिया। यहां पर आवास, भोजन आदि की सुविधा नि:शुल्क रहेगी। दैनिक भास्कर समूह के डायरेक्टर गिरीश अग्रवाल ने सेंटर का ऑनलाइन उद्घाटन किया। मंत्री तुलसी सिलावट, समाजसेवी विनोद अग्रवाल, प्रेमचंद गोयल, टीकमचंद गर्ग अतिथि थे। इस मौके पर गिरीश अग्रवाल ने कहा यह समय मानवता की सेवा का है। इससे बड़ा पुण्य का काम नहीं हो सकता। कोरोना महामारी का मुकाबला हम सभी को मिलकर करना है। मंत्री सिलावट ने कहा कि अग्रवाल समाज भास्कर समूह के चेयरमैन रमेशचंद्र अग्रवाल के सपने को पूरा कर रहा है। संकट के समय में समाज के अंतिम व्यक्ति तक मदद कर रहा है। यह सबसे पुण्य का काम है। हुकमचंद अग्रवाल, देवकीनंदन सिंघानिया, नंदकिशोर कंदोई, समाज के अध्यक्ष शिवरतन केड़िया ने अतिथियों की अगवानी की। इस सेवा प्रकल्प के प्रमुख सलाहकार अरविंद बागड़ी, कुलभूषण मित्तल, संजय बांकड़ा, गोविंद सिंघल एवं राजेश बंसल ने बताया अग्रवाल समाज ने देवी अहिल्या कोविड केयर सेंटर व अन्य सेवा कार्यों में अब तक ढाई करोड़ रुपए का योगदान दिया है। समाजसेवी विनोद अग्रवाल के मार्गदर्शन में दिनेश मित्तल, प्रेमचंद गोयल, टीकमचंद गर्ग, विष्णु बिंदल, विमल तोदी, पवन सिंघानिया, निर्मल रामरतन अग्रवाल के सहयोग से समाज बंधुओं के लिए ऑक्सीजन बैंक की स्थापना के बाद अब एक और सार्थक पहल की गई है। 5 दिन रुक सकेंगे सेंटर में सेंटर में प्रवेश के लिए 36 घंटे पहले की कोरोना निगेटिव रिपोर्ट, आधार कार्ड तथा परिवार के अन्य सदस्यों के पॉजिटिव होने की रिपोर्ट देना अनिवार्य होगा। अधिकतम 5 दिन तक रह सकेंगे। सेंटर में प्रवेश के लिए हुकमचंद अग्रवाल से 9425066701, राजेश मित्तल से 95893 22612, मनोज अन्नपूर्णा से 94253 46901 व विकास जिंदल से 98935 33509 पर संपर्क किया जा सकता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn